ประกาศกรมสรรพสามิต เรื่อง ลักษณะเครื่องหมายแสดงการเสียภาษีจดทะเบียน (ฉบับที่ 21/2549)

ประกาศกรมสรรพสามิต
ประกาศกรมสรรพสามิต
เรื่อง
ลักษณะเครื่องหมายแสดงการเสียภาษีจดทะเบียน
(ฉบับที่
๒๑/๒๕๔๙)[๑]
 

อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิต
พ.ศ. ๒๕๒๗ อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของ
บริษัท ไทยน้ำทิพย์ จำกัด ดังต่อไปนี้

ข้อ ๑ เครื่องหมายแสดงการเสียภาษีจดทะเบียน ตามทะเบียนที่พนักงานเจ้าหน้าที่ได้รับจดไว้
เลขที่ ๐๓๔/๒๕๔๙ ลงวันที่ ๒๗ เมษายน ๒๕๔๙ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาจุกจีบ
ทำด้วยเหล็กเป็นรูปวงกลม ขนาดเส้นผ่าศูนย์กลาง ๒.๖ เซนติเมตร พื้นด้านหน้าฝาสีแดง ตรงกลางฝามีอักษรภาษาอังกฤษสีบรอนซ์เงิน
คำว่า   ใต้คำว่า   มีตัวเลขสีบรอนซ์เงิน
10-1-12123-1-0001 อยู่ในกรอบ อย. สีบรอนซ์เงินถัดลงมามีอักษรภาษาไทยสีบรอนซ์เงิน คำว่า
เครื่องหมายการค้าจดทะเบียนโคคา-โคลา
เหนือ คำว่า   มีอักษรภาษาไทยสีบรอนซ์เงิน คำว่า
มีกาเฟอีน
ถัดขึ้นไปมีอักษรภาษาไทยและตัวเลขสีบรอนซ์เงิน คำว่า เครื่องดื่ม
โคคา-โคลา ปริมาตรสุทธิ 250 ซม.3 ด้านข้างฝาพื้นสีบรอนซ์เงินโดยรอบมีอักษรภาษาไทย
อักษรภาษาอังกฤษ สัญลักษณ์และตัวเลขสีแดง คำว่า บริษัท
ไทยน้ำทิพย์ จำกัด 214 หมู่ 5 ถ.วิภาวดีรังสิต หลักสี่ กรุงเทพฯ น้ำตาล 10% แต่งรสเจือสีธรรมชาติ
© 1996 THE COCA-COLA COMPANY ถัดออกมามีเส้นวงกลมสีแดงล้อมรอบ

ข้อ ๒ เครื่องหมายแสดงการเสียภาษีจดทะเบียน ตามทะเบียนที่พนักงานเจ้าหน้าที่ได้รับจดไว้
เลขที่ ๐๓๕/๒๕๔๙ ลงวันที่ ๒๗ เมษายน ๒๕๔๙ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาจุกจีบ
ทำด้วยเหล็กเป็นรูปวงกลม ขนาดเส้นผ่าศูนย์กลาง ๒.๖ เซนติเมตร
พื้นด้านหน้าฝาสีน้ำเงิน ตรงกลางฝามีอักษรภาษาอังกฤษและสัญลักษณ์สีขาว คำว่า 
ใต้ คำว่า   มีอักษรภาษาอังกฤษ สัญลักษณ์และตัวเลขสีขาว
คำว่า © 2002 The Coca-Cola Company ถัดลงมามีอักษรภาษาไทยและตัวเลขสีขาว
คำว่า ปริมาตรสุทธิ 250 ซม.3เหนือ
คำว่า   มีอักษรภาษาไทยสีขาว คำว่า เครื่องดื่มสไปรท์
ด้านข้างฝาพื้นสีบรอนซ์เงินโดยรอบมีอักษรภาษาไทยและตัวเลขสีน้ำเงิน คำว่า บริษัท
ไทยน้ำทิพย์ จำกัด 214 หมู่ 5 ถ.วิภาวดีรังสิต หลักสี่ กรุงเทพฯ แต่งรสธรรมชาติ ใช้วัตถุกันเสีย
และมีตัวเลขสีน้ำเงิน 10-1-12123-1-0002 อยู่ในกรอบ อย.สีน้ำเงิน


ประกาศ
ณ วันที่ ๒๕ พฤษภาคม พ.ศ. ๒๕๔๙
นิรมล
หนูคง
ผู้อำนวยการกองรายได้
ปฏิบัติราชการแทน
อธิบดีกรมสรรพสามิต





























นันทนา/ผู้จัดทำ
๑๔ กรกฎาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๖๔ ง/หน้า ๑๘๐/๖ กรกฎาคม ๒๕๔๙